En heldig Lotto-spiller vandt i weekenden 1,75 millioner kroner på en kupon, der var købt i Elling ved Frederikshavn.

En Lotto-spiller fra Elling kan måske lægge nogle lidt større julegaver under træet i år end normalt. Spilleren var en af de heldige med syv vindertal på kuponen i weekendens Lotto-trækning. Det udløste en præmie på 1,75 millioner kroner, da spilleren måtte dele førstepræmiepuljen med tre andre spillere. Danske Spil har endnu ikke hørt fra nogle af de fire vindere. Den nordjyske Lotto-millionær har købt sin kupon hos OK Plus på Grundtvigsvej i Elling ved Frederikshavn.